ОДРЕДБЕ ЗАКОНА О ПОРЕЗУ НА ДОДАТУ ВРЕДНОСТ
КОЈЕ СЕ МЕЊАЈУ, ОДНОСНО ДОПУЊУЈУ


Члан 25.
ПДВ се не плаћа у промету новца и капитала, и то код:
1) пословања и посредовања у пословању законским средствима плаћања, осим папирног и кованог новца који се не користи као законско средство плаћања или има нумизматичку вредност;
1а) преноса виртуелних валута и замене виртуелних валута за новчана средства у складу са законом којим се уређује дигитална имовина;
2) пословања и посредовања у пословању акцијама, уделима у друштвима и удружењима, обвезницама и другим хартијама од вредности, осим пословања које се односи на чување и управљање хартијама од вредности;
3) кредитних послова, укључујући посредовање, као и новчаних позајмица;
3а) брисана је (види члан 17. Закона - 93/2012-9)
4) преузимања обавеза, гаранција и других средстава обезбеђења, укључујући посредовање;
5) пословања и посредовања у пословању депозитима, текућим и жиро рачунима, налозима за плаћање, као и платним прометом и дознакама;
6) пословања и посредовања у пословању новчаним потраживањима, чековима, меницама и другим сличним хартијама од вредности, осим наплате потраживања за друга лица;
7) пословања друштава за управљање инвестиционим фондовима у складу са прописима којима се уређују инвестициони фондови;
8) пословања друштава за управљање добровољним пензијским фондовима у складу са прописима којима се уређују добровољни пензијски фондови и пензијски планови.
ПДВ се не плаћа и на промет:
1) услуга осигурања и реосигурања, укључујући пратеће услуге посредника и агента (заступника) у осигурању;
2) земљишта, као и на давање у закуп тог земљишта;
3) објеката, осим првог преноса права располагања на новоизграђеним грађевинским објектима или економски дељивим целинама у оквиру тих објеката и првог преноса власничког удела на новоизграђеним грађевинским објектима или економски дељивим целинама у оквиру тих објеката, као и промета објеката и економски дељивих целина у оквиру тих објеката, укључујући и власничке уделе на тим добрима, у случају када је уговором на основу којег се врши промет тих добара, закљученим између обвезника ПДВ, предвиђено да ће се на тај промет обрачунати ПДВ, под условом да стицалац обрачунати ПДВ може у потпуности одбити као претходни порез;
3а) добара и услуга за које при набавци обвезник није имао право на одбитак претходног пореза;
3б) добара за која је у претходној фази промета постојала обавеза плаћања пореза у складу са законом којим се уређују порези на имовину;
4) услуга закупа станова, ако се користе за стамбене потребе;
5) удела, хартија од вредности, поштанских вредносница, таксених и других важећих вредносница по њиховој утиснутој вредности у Републици, осим власничких удела из члана 4. овог закона;
6) поштанских услуга од стране јавног предузећа, као и са њима повезаних испорука добара;
6) УНИВЕРЗАЛНЕ ПОШТАНСКЕ УСЛУГЕ И С ТОМ УСЛУГОМ ПОВЕЗАНЕ ИСПОРУКЕ ДОБАРА ОД СТРАНЕ ЈАВНОГ ПОШТАНСКОГ ОПЕРАТОРА; 
7) услуга које пружају здравствене установе у складу са прописима који регулишу здравствену заштиту, укључујући и смештај, негу и исхрану болесника у тим установама, осим апотека и апотекарских установа;
8) услуга које пружају лекари, стоматолози или друга лица у складу са прописима који регулишу здравствену заштиту;
9) услуга и испоруке зубне протетике у оквиру делатности зубног техничара, као и испорука зубне протетике од стране стоматолога;
10) људских органа, ткива, телесних течности и ћелија, крви и мајчиног млека;
11) услуга социјалног старања и заштите, дечје заштите и заштите младих, услуга установа социјалне заштите, као и са њима непосредно повезаног промета добара и услуга од стране лица регистрованих за обављање тих делатности;
12) услуга смештаја и исхране ученика и студената у школским и студентским домовима или сличним установама, као и са њима непосредно повезан промет добара и услуга;
13) услуга образовања (предшколско, основно, средње, више и високо) и професионалне преквалификације, као и са њима непосредно повезаног промета добара и услуга од стране лица регистрованих за обављање тих делатности, ако се ове делатности обављају у складу са прописима који уређују ту област;
14) услуга из области културе и са њима непосредно повезаног промета добара и услуга, од стране лица чија делатност није усмерена ка остваривању добити, а која су регистрована за ту делатност;
15) услуга из области науке и са њима непосредно повезаног промета добара и услуга, од стране лица чија делатност није усмерена ка остваривању добити, а која су регистрована за ту делатност;
16) услуга верског карактера од стране регистрованих цркава и верских заједница  и са њима непосредно повезаног промета добара и услуга;
17) услуга јавног радиодифузног сервиса, осим услуга комерцијалног карактера;
18) услуга приређивања игара на срећу;
19) услуга из области спорта и физичког васпитања лицима која се баве спортом и физичким васпитањем, од стране лица чија делатност није усмерена ка остваривању добити, а која су регистрована за ту делатност.
Ако је обвезник ПДВ при набавци добара могао да оствари право на одбитак дела претходног пореза у складу са чланом 30. овог закона, не примењује се пореско ослобођење из става 2. тачка 3а) овог члана.
Лицем чија делатност није усмерена ка остваривању добити, у смислу става 2. овог члана, сматра се лице које је основано од стране Републике, аутономне покрајине или јединице локалне самоуправе и чији је власник Република, аутономна покрајина или јединица локалне самоуправе у потпуности или у већинскoм делу.
Министар ближе уређује шта се сматра добрима, односно услугама из става 2. тач. 3), 7), 11), 12), 13), 14), 15) и 18) овог члана.

Члан 33.
Малим обвезником, у смислу овог закона, сматра се лице које врши промет добара и услуга на територији Републике и/или у иностранству, а чији укупан промет добара и услуга у претходних 12 месеци није већи од 8.000.000 динара, oдносно које при отпочињању обављања делатности процењује да у наредних 12 месеци неће остварити укупан промет већи од 8.000.000 динара.
Мали обвезник не обрачунава ПДВ за извршен промет добара и услуга, нема право исказивања ПДВ у рачунима, нема право на одбитак претходног пореза и није дужан да води евиденцију прописану овим законом.
Мали обвезник може да се определи за обавезу плаћања ПДВ подношењем евиденционе пријаве прописане у складу са овим законом надлежном пореском органу и у том случају стиче права и обавезу из става 2. овог члана, као и друга права и обавезе које обвезник ПДВ има по овом закону.
У случају из става 3. овог члана, обавеза плаћања ПДВ траје најмање две године У ТЕКУЋОЈ И НАРЕДНОЈ КАЛЕНДАРСКОЈ ГОДИНИ.
По истеку рока из става 4. овог члана, обвезник може да поднесе захтев за престанак обавезе плаћања ПДВ надлежном пореском органу.
Укупним прометом из става 1. овог члана сматрa се промет добара и услуга из члана 28. став 1. тач. 1) и 2) овог закона, осим промета опреме и објеката за вршење делатности  и улагања у објекте за вршење делатности за која наплаћује накнаду (у даљем тексту: укупан промет).

Члан 34.
Физичка лица која су власници, закупци и други корисници пољопривредног и шумског земљишта и физичка лица која су као носиоци, односно чланови пољопривредног газдинства уписана у регистру пољопривредних газдинстава у складу са прописом којим се уређује регистрација пољопривредних газдинстава (у даљем тексту: пољопривредници), имају право на надокнаду по основу ПДВ (у даљем тексту: ПДВ надокнада), под условима и на начин одређен овим законом.
ПДВ надокнада признаје се пољопривредницима који изврше промет пољопривредних и шумских производа, односно пољопривредних услуга обвезницима.
Ако пољопривредници изврше промет добара и услуга из става 2. овог члана, обвезник је дужан да обрачуна ПДВ надокнаду у износу од 8% на вредност примљених добара и услуга, о чему издаје документ за обрачун (у даљем тексту: признаница), као и да обрачунату ПДВ надокнаду исплати пољопривредницима у новцу (уплатом на  текући рачун или рачун штедње).
Ако се вредност примљених добара или услуга накнадно повећа, односно смањи, обвезник издаје пољопривреднику признаницу ако је повећана вредност примљених добара или услуга, односно документ о смањењу ако је смањена вредност примљених добара или услуга.
Обвезници из става 3. овог члана имају право да одбију износ ПДВ надокнаде као претходни порез, под условом да су ПДВ надокнаду и вредност примљених добара и услуга платили пољопривреднику.
Пољопривредник чији укупан промет добара и услуга у претходних 12 месеци није већи од 8.000.000 динара не обрачунава ПДВ за извршен промет добара и услуга, нема право исказивања ПДВ у рачунима, нема право на одбитак претходног пореза и није дужан да води евиденцију прописану овим законом.
Пољопривредник може да се определи за обавезу плаћања ПДВ подношењем евиденционе пријаве прописане у складу са овим законом пореском органу и у том случају стиче права и обавезу из става 6. овог члана, као и друга права и обавезе које обвезник ПДВ има по овом закону.
У случају из става 7. овог члана, обавеза плаћања ПДВ траје најмање две године У ТЕКУЋОЈ И НАРЕДНОЈ КАЛЕНДАРСКОЈ ГОДИНИ.
По истеку рока из става 8. овог члана, обвезник може да поднесе захтев за престанак обавезе плаћања ПДВ пореском органу.


Члан 38.
Обвезник који је у претходних 12 месеци остварио укупан промет већи од 8.000.000 динара дужан је да у року од пет дана од дана када је остварио тај промет поднесе евиденциону пријаву пореском органу.
У СЛУЧАЈУ ИЗ СТАВА 1. ОВОГ ЧЛАНА, ОБАВЕЗА ПЛАЋАЊА ПДВ ТРАЈЕ НАЈМАЊЕ У ТЕКУЋОЈ И НАРЕДНОЈ КАЛЕНДАРСКОЈ ГОДИНИ.
Ако обвезник из става 1. овог члана није поднео евиденциону пријаву у року из става 1. овог члана, евиденциону пријаву може поднети и после тог рока, односно поднеће је  порески орган по службеној дужности. 
Обвезник из става 2. СТАВА 3. овог члана има право на одбитак претходног пореза у складу са овим законом, за набавку добара и услуга, укључујући и аванс, почев од дана подношења евиденционе пријаве.
Евиденциону пријаву подноси и мали обвезник, односно пољопривредник који се определио за обавезу плаћања ПДВ.
Порески орган обвезнику издаје потврду о извршеном евидентирању за ПДВ.
Брисан је ранији став 4. (види члан 30. Закона - 93/2012-9).
Обвезник је дужан да наведе порески идентификациони број (у даљем тексту: ПИБ) у свим документима у складу са овим законом.
ПОРЕСКИ ОРГАН ВОДИ ЕВИДЕНЦИЈУ О СВИМ ОБВЕЗНИЦИМА ПДВ КОЈИМА СУ ИЗДАТЕ ПОТВРДЕ O ИЗВРШЕНОМ ЕВИДЕНТИРАЊУ ЗА ПДВ.

Члан 38а
На захтев обвезника који у претходних 12 месеци није остварио укупан промет већи од 8.000.000 динара, укључујући и обвезника из члана 33. став 5. и члана 34. став 8. овог закона, за престанак обавезе плаћања ПДВ, порески орган спроводи поступак и издаје потврду о брисању из евиденције за ПДВ.
Пре брисања из регистра привредних субјеката, односно другог регистра у складу са законом (у даљем тексту: регистар) код органа надлежног за вођење регистра, обвезник ПДВ који престаје да обавља делатност дужан је да, најкасније у року од 15 дана пре подношења захтева за брисање из регистра,  пореском органу поднесе захтев за брисање из евиденције обвезника за ПДВ.
Захтев за брисање из евиденције за ПДВ из ст 1. и 2. овог члана обавезно садржи податак о датуму престанка обављања ПДВ активности.
У случају када обвезник ПДВ престаје да постоји услед статусне промене у складу са законом којим се уређују привредна друштва не примењује се став 2. овог члана, већ правни следбеник тог обвезника ПДВ доставља обавештење пореском органу о спроведеној статусној промени у року од 15 дана од дана спровођења статусне промене.
Обавештење из става 4. овог члана садржи податак о датуму спровођења статусне промене.
Порески орган  спроводи поступак и издаје потврду о брисању из евиденције за ПДВ.
Орган надлежан за вођење регистра не може извршити брисање обвезника из регистра без потврде из  става 6. овог члана.
Потврда из члана 38. став 3. и става 6. овог члана садржи следеће податке:
1) назив, односно име и презиме и адресу обвезника
2) датум издавања потврде о извршеном евидентирању за ПДВ, односно брисању из евиденције за ПДВ;
3) ПИБ;
4) датум отпочињања ПДВ активности и евидентирања за ПДВ, односно датум брисања из евиденције за ПДВ.
Порески орган води евиденцију о свим обвезницима ПДВ којима су издате, односно за које су издате потврде из става 7. овог члана.
НА ЗАХТЕВ ОБВЕЗНИКА КОЈИ У ПРЕТХОДНИХ 12 МЕСЕЦИ НИЈЕ ОСТВАРИО УКУПАН ПРОМЕТ ВЕЋИ ОД 8.000.000 ДИНАРА, УКЉУЧУЈУЋИ И ОБВЕЗНИКА ИЗ ЧЛАНА 33. СТАВ 5. И ЧЛАНА 34. СТАВ 8. ОВОГ ЗАКОНА, ЗА ПРЕСТАНАК ОБАВЕЗЕ ПЛАЋАЊА ПДВ, ПОРЕСКИ ОРГАН СПРОВОДИ ПОСТУПАК И АКО СУ ИСПУЊЕНИ УСЛОВИ ЗА БРИСАЊЕ ИЗ ЕВИДЕНЦИЈЕ ЗА ПДВ ИЗДАЈЕ ПОТВРДУ О БРИСАЊУ ИЗ ТЕ ЕВИДЕНЦИЈЕ.
ОБВЕЗНИК ПДВ ИЗ СТАВА 1. ОВОГ ЧЛАНА САМОСТАЛНО ОПРЕДЕЉУЈЕ ДАТУМ ПРЕСТАНКА ОБАВЉАЊА ПДВ АКТИВНОСТИ ПОЧЕВ ОД ПРВОГ ДАНА ПЕРИОДА У КОЈЕМ СУ ИСПУЊЕНИ УСЛОВИ ИЗ СТАВА 1. ОВОГ ЧЛАНА
ЗАХТЕВ ЗА БРИСАЊЕ ИЗ ЕВИДЕНЦИЈЕ ЗА ПДВ ИЗ СТАВА 1. ОВОГ ЧЛАНА ПОДНОСИ СЕ У РОКУ ОД ПЕТ ДАНА ОД ДАНА ПРЕСТАНКА ОБАВЉАЊА ПДВ АКТИВНОСТИ И ОБАВЕЗНО САДРЖИ ПОДАТАК О ДАТУМУ ПРЕСТАНКА ОБАВЉАЊА ПДВ АКТИВНОСТИ.
У СЛУЧАЈУ КАДА ОБВЕЗНИК ПДВ ПРЕСТАЈЕ ДА ПОСТОЈИ УСЛЕД СТАТУСНЕ ПРОМЕНЕ У СКЛАДУ СА ЗАКОНОМ КОЈИМ СЕ УРЕЂУЈУ ПРИВРЕДНА ДРУШТВА, ПРАВНИ СЛЕДБЕНИК ТОГ ОБВЕЗНИКА ПДВ ДОСТАВЉА ОБАВЕШТЕЊЕ ПОРЕСКОМ ОРГАНУ О СПРОВЕДЕНОЈ СТАТУСНОЈ ПРОМЕНИ У РОКУ ОД ПЕТ ДАНА ОД ДАНА СПРОВОЂЕЊА СТАТУСНЕ ПРОМЕНЕ.
ОБАВЕШТЕЊЕ ИЗ СТАВА 4. ОВОГ ЧЛАНА САДРЖИ ПОДАТАК О ДАТУМУ СПРОВОЂЕЊА СТАТУСНЕ ПРОМЕНЕ.
ЗА ОБВЕЗНИКА ПДВ ИЗ СТАВА 4. ОВОГ ЧЛАНА, ПОРЕСКИ ОРГАН ПО СЛУЖБЕНОЈ ДУЖНОСТИ СПРОВОДИ ПОСТУПАК И ИЗДАЈЕ ПОТВРДУ О БРИСАЊУ ИЗ ЕВИДЕНЦИЈЕ ЗА ПДВ.
НА ЗАХТЕВ ЗА БРИСАЊЕ ИЗ ЕВИДЕНЦИЈЕ ЗА ПДВ ОБВЕЗНИКА ПДВ КОЈИ ПРЕСТАJE ДА ОБАВЉА ДЕЛАТНОСТ, ПОРЕСКИ ОРГАН СПРОВОДИ ПОСТУПАК И ИЗДАЈЕ ПОТВРДУ О БРИСАЊУ ИЗ ТЕ ЕВИДЕНЦИЈЕ. 
ЗАХТЕВ ЗА БРИСАЊЕ ИЗ ЕВИДЕНЦИЈЕ ЗА ПДВ ИЗ СТАВА 7. ОВОГ ЧЛАНА ПОДНОСИ СЕ У РОКУ ОД ПЕТ ДАНА ОД ДАНА ПРЕСТАНКА ОБАВЉАЊА ПДВ АКТИВНОСТИ И ОБАВЕЗНО САДРЖИ ПОДАТАК О ДАТУМУ ПРЕСТАНКА ОБАВЉАЊА ПДВ АКТИВНОСТИ.
ОРГАН НАДЛЕЖАН ЗА ВОЂЕЊЕ РЕГИСТРА НЕ МОЖЕ ИЗВРШИТИ БРИСАЊЕ ОБВЕЗНИКА ИЗ РЕГИСТРА ПРИВРЕДНИХ СУБЈЕКАТА, ОДНОСНО ДРУГОГ РЕГИСТРА У СКЛАДУ СА ЗАКОНОМ БЕЗ ПОТВРДЕ О БРИСАЊУ ИЗ ЕВИДЕНЦИЈЕ ЗА ПДВ.
ПОРЕСКИ ОРГАН ВОДИ ЕВИДЕНЦИЈУ О СВИМ ОБВЕЗНИЦИМА ПДВ КОЈИМА СУ ИЗДАТЕ, ОДНОСНО ЗА КОЈЕ СУ ИЗДАТЕ ПОТВРДЕ O БРИСАЊУ ИЗ ЕВИДЕНЦИЈЕ ЗА ПДВ.

Члан 41.
Министар прописује образац евиденционе пријаве и поступак евидентирања и брисања из евиденције обвезника за ПДВ, УКЉУЧУЈУЋИ И ОБРАСЦЕ ПОТВРДА О ИЗВРШЕНОМ ЕВИДЕНТИРАЊУ И БРИСАЊУ ИЗ ЕВИДЕНЦИЈЕ ЗА ПДВ, као и садржину пописне листе из члана 40. став 3. овог закона.

Члан 48.
Порески период за који се обрачунава ПДВ, предаје пореска пријава и плаћа ПДВ је календарски месец за обвезника који је у претходних 12 месеци остварио укупан промет већи од 50.000.000 динара, као и за обвезника из члана 36а овог закона. 
Порески период за који се обрачунава ПДВ, предаје пореска пријава и плаћа ПДВ је календарско тромесечје за обвезника који је у претходних 12 месеци остварио укупан промет мањи од 50.000.000 динара, осим за обвезника из члана 36а овог закона. 
За обвезника из става 1. овог члана који оствари укупан промет у претходних 12 месеци мањи од 50.000.000 динара, порески период је календарско тромесечје почев од месеца по истеку календарског тромесечја. 
За обвезника из става 2. овог члана који у календарском тромесечју оствари укупан промет  у претходних 12 месеци  већи од  50.000.000 динара, порески период је календарски месец почев од месеца по истеку календарског тромесечја.
Обвезник из става 2. овог члана може да поднесе пореском органу захтев за промену пореског периода у календарски месец, почев од 20. децембра закључно са 31. децембром текуће године за наредну календарску годину. 
АКО ЈЕ ОБВЕЗНИКУ ПДВ ИЗ СТАВА 5. ОВОГ ЧЛАНА ОДОБРЕНА ПРОМЕНА ПОРЕСКОГ ПЕРИОДА, ОДОБРЕНИ ПОРЕСКИ ПЕРИОД ТРАЈЕ ДО ИСТЕКА НАРЕДНЕ КАЛЕНДАРСКЕ ГОДИНЕ У ОДНОСУ НА ГОДИНУ У КОЈОЈ ЈЕ ОБВЕЗНИК ПДВ ПОДНЕО ЗАХТЕВ ПОРЕСКОМ ОРГАНУ ЗА ПРЕСТАНАК ОДОБРЕНОГ ПОРЕСКОГ ПЕРИОДА.
ЗАХТЕВ ИЗ СТАВА 6. ОВОГ ЧЛАНА ПОДНОСИ СЕ ПОЧЕВ ОД 20. ДЕЦЕМБРА ЗАКЉУЧНО СА 31. ДЕЦЕМБРОМ ТЕКУЋЕ ГОДИНЕ.
За обвезнике који први пут започну ПДВ активност у текућој календарској години, независно од дана регистрације за обављање делатности када је реч о обвезнику који се региструје за обављање делатности, за текућу и наредну календарску годину порески период је календарски месец. 
За пореског дужника који није обвезник ПДВ, порески период је календарски месец. 
Министар ближе уређује начин и поступак промене пореског периода из става 5. овог члана, као и временски период за који је промењен порески период. 
МИНИСТАР БЛИЖЕ УРЕЂУЈЕ НАЧИН И ПОСТУПАК ПРОМЕНЕ ПОРЕСКОГ ПЕРИОДА ИЗ СТАВА 5. ОВОГ ЧЛАНА И ПРЕСТАНКА ОДОБРЕНОГ ПОРЕСКОГ ПЕРИОДА ИЗ СТ. 6. И 7. ОВОГ ЧЛАНА.

Члан 50.
Обвезник подноси пореску пријаву пореском органу на прописаном обрасцу, у року од 15 дана  по истеку пореског периода.
Обвезник подноси пореску пријаву независно од тога да ли у пореском периоду има обавезу плаћања ПДВ.
Пореску пријаву дужни су да поднесу и порески дужници који нису обвезници ПДВ у року од десет дана по истеку пореског периода у којем је настала пореска обавеза.
Изузетно од  става 1. овог члана, обвезник ПДВ који се брише из евиденције за ПДВ подноси пореску пријаву пореском органу на дан подношења захтева за брисање.
ИЗУЗЕТНО ОД  СТАВА 1. ОВОГ ЧЛАНА, ОБВЕЗНИК ПДВ КОЈИ СЕ БРИШЕ ИЗ ЕВИДЕНЦИЈЕ ЗА ПДВ, ОДНОСНО ПРАВНИ СЛЕДБЕНИК ОБВЕЗНИКА ПДВ КОЈИ ПРЕСТАЈЕ ДА ПОСТОЈИ УСЛЕД СТАТУСНЕ ПРОМЕНЕ У СКЛАДУ СА ЗАКОНОМ КОЈИМ СЕ УРЕЂУЈУ ПРИВРЕДНА ДРУШТВА ПОДНОСИ ПОРЕСКУ ПРИЈАВУ ПОРЕСКОМ ОРГАНУ У РОКУ ОД 15 ДАНА ОД ДАНА ПРЕСТАНКА ОБАВЉАЊА ПДВ АКТИВНОСТИ.
Пореска пријава из става 4. овог члана подноси се за период од дана почетка пореског периода у којем је поднет захтев за брисање до дана престанка обављања ПДВ активности. 
Ако обвезник ПДВ у пореској пријави искаже износ мање обрачунатог ПДВ, односно износ више исказаног претходног пореза за претходне пореске периоде, сматра се да је отклонио грешку која је за последицу имала погрешно утврђену висину пореске обавезе и нема обавезу подношења измењене пореске пријаве у смислу закона којим се уређују порески поступак и пореска администрација.
Радњом из става 6. овог члана не сматра се да је поднета измењена пореска пријава, с тим што се на ту радњу сходно примењују све одредбе закона којим се уређују порески поступак и пореска администрација које се односе на измењену пореску пријаву.
Изузетно од става 7. овог члана, на радњу из става 6. овог члана не примењује се ограничење које се односи на могућност поновног подношења пореске пријаве.
АКО ОБВЕЗНИК ПДВ НЕ ПОДНЕСЕ ПОРЕСКУ ПРИЈАВУ У РОКУ ИЗ СТАВА 1. ОВОГ ЧЛАНА, ПОРЕСКИ ОРГАН ПОДНОСИ ПОРЕСКУ ПРИЈАВУ ПО СЛУЖБЕНОЈ ДУЖНОСТИ НА ОСНОВУ ПРЕЛИМИНАРНЕ ПОРЕСКЕ ПРИЈАВЕ У СКЛАДУ СА ОВИМ ЗАКОНОМ.
ПОРЕСКА ПРИЈАВА ПО СЛУЖБЕНОЈ ДУЖНОСТИ ИЗ СТАВА 1. ОВОГ ЧЛАНА САДРЖИ ИСКЉУЧИВО ПОДАТКЕ О ОБРАЧУНАТОМ ПДВ.
АКО СЕ ЛИЦЕ КОЈИ НИЈЕ ОБВЕЗНИК ПДВ, ОДНОСНО ОБВЕЗНИК ПДВ ЕВИДЕНТИРА ЗА ОБАВЕЗУ ПЛАЋАЊА ПДВ У ПОРЕСКОМ ПЕРИОДУ У КОЈЕМ ИМА ОБАВЕЗУ ПО ОСНОВУ ПДВ У СВОЈСТВУ ПОРЕСКОГ ДУЖНИКА КОЈИ НИЈЕ ЕВИДЕНТИРАН ЗА ОБАВЕЗУ ПЛАЋАЊА ПДВ У СКЛАДУ СА ОВИМ ЗАКОНОМ, ЗА ТАЈ ПОРЕСКИ ПЕРИОД ПОДНОСИ ДВЕ ПОРЕСКЕ ПРИЈАВЕ, И ТО:
1) ПОРЕСКУ ПРИЈАВУ У СВОЈСТВУ ПОРЕСКОГ ДУЖНИКА КОЈИ НИЈЕ  ЕВИДЕНТИРАН ЗА ОБАВЕЗУ ПЛАЋАЊА ПДВ У СКЛАДУ СА ОВИМ ЗАКОНОМ, ЗА ПЕРИОД ОД ПРВОГ ДАНА ПОРЕСКОГ ПЕРИОДА ЗАКЉУЧНО СА ДАНОМ КОЈИ ПРЕТХОДИ ДАНУ ПОЧЕТКА ОБАВЉАЊА ПДВ АКТИВНОСТИ;
2) ПОРЕСКУ ПРИЈАВУ У СВОЈСТВУ ОБВЕЗНИКА ПДВ ЕВИДЕНТИРАНОГ ЗА ОБАВЕЗУ ПЛАЋАЊА ПДВ У СКЛАДУ СА ОВИМ ЗАКОНОМ, ЗА ПЕРИОД ОД ДАНА ПОЧЕТКА ОБАВЉАЊА ПДВ АКТИВНОСТИ ДО ИСТЕКА ПОРЕСКОГ ПЕРИОДА.
ОБВЕЗНИК ПДВ ИЗ ЧЛАНА 38. СТАВ 1. ОВОГ ЗАКОНА, КОЈИ СЕ НИЈЕ ЕВИДЕНТИРАО ЗА ОБАВЕЗУ ПЛАЋАЊА ПДВ У ПРОПИСАНОМ РОКУ, ИМА ПРАВО ДА У ПРВОЈ ПОРЕСКОЈ ПРИЈАВИ, КОЈУ ПОДНОСИ ПОСЛЕ ЕВИДЕНТИРАЊА ЗА ОБАВЕЗУ ПЛАЋАЊА ПДВ, ИЗВРШИ КОРЕКЦИЈУ ПДВ ЗА ПРЕТХОДНЕ ПОРЕСКЕ ПЕРИОДЕ.
СМАТРА СЕ ДА ЈЕ ОБВЕЗНИК ПДВ КОРЕКЦИЈОМ ПДВ ИЗ СТАВА 9. ОВОГ ЧЛАНА ОТКЛОНИО ГРЕШКУ КОЈА СЕ ОДНОСИ НА ПОРЕСКУ ОБАВЕЗУ.
НА РАДЊУ ИЗ СТАВА 9. ОВОГ ЧЛАНА СХОДНО СЕ ПРИМЕЊУЈУ ОДРЕДБЕ ЗАКОНА КОЈИМ СЕ УРЕЂУЈУ ПОРЕСКИ ПОСТУПАК И ПОРЕСКА АДМИНИСТРАЦИЈА КОЈЕ СЕ ОДНОСЕ НА ПОСТОЈАЊЕ КРИВИЧНОГ ДЕЛА ИЛИ ПРЕКРШАЈА У СЛУЧАЈУ ПОДНОШЕЊА ИЗМЕЊЕНЕ ПОРЕСКЕ ПРИЈАВЕ.

Члан 51.
Обвезник је дужан да за сваки порески период плати ПДВ који је једнак позитивној разлици између укупног износа пореске обавезе и износа претходног пореза, у року за подношење пореске пријаве.
Изузетно од става 1. овог члана, ПДВ се плаћа: 
1) у року од 15 дана од дана подношења пореске пријаве за обвезника ПДВ из члана 38а став 1. овог закона;
2) до дана подношења захтева за брисање из регистра за обвезника из члана 38а став 2. овог закона.
Порески дужници који нису обвезници ПДВ дужни су да плате ПДВ у року за подношење пореске пријаве.
ОБВЕЗНИК ПДВ ДУЖАН ЈЕ ДА ЗА СВАКИ ПОРЕСКИ ПЕРИОД ПЛАТИ ПДВ КОЈИ ЈЕ ЈЕДНАК ПОЗИТИВНОЈ РАЗЛИЦИ ИЗМЕЂУ УКУПНОГ ИЗНОСА ОБРАЧУНАТОГ ПДВ И ИЗНОСА ПРЕТХОДНОГ ПОРЕЗА, У РОКУ ЗА ПОДНОШЕЊЕ ПОРЕСКЕ ПРИЈАВЕ.
ПОРЕСКИ ДУЖНИК КОЈИ НИЈЕ ОБВЕЗНИК ПДВ ДУЖАН ЈЕ ДА ПЛАТИ ПДВ У РОКУ ЗА ПОДНОШЕЊЕ ПОРЕСКЕ ПРИЈАВЕ.

Члан 51а
Обвезник је дужан да у електронском облику обавести  порески орган о изменама података из евиденционе пријаве који су од значаја за обрачунавање и плаћање ПДВ, најкасније у року од пет дана од дана настанка измене.
Обвезник је дужан да уз пореску пријаву за последњи порески период календарске године, односно последњи порески период достави пореском органу у електронском облику  обавештење ОБАВЕСТИ ПОРЕСКИ ОРГАН о: 
1) лицу које није евидентирано за обавезу плаћања ПДВ у складу са овим законом, а које му је од 1. јануара до истека последњег пореског периода календарске године, односно последњег пореског периода у Републици извршило промет секундарних сировина и услуга које су непосредно повезане са тим добрима, као и износу тог промета;
2) пољопривреднику који није евидентиран за обавезу плаћања ПДВ у складу са овим законом, а који му је од 1. јануара до истека последњег пореског периода календарске године, односно последњег пореског периода извршио промет пољопривредних и шумских производа и пољопривредних услуга, као и износу тог промета.
Обавештење из става 2. овог члана садржи најмање податке о називу, односно имену и презимену, као и адреси и ПИБ-у лица из става 2. тачка 1), односно пољопривредника из става 2. тачка 2) овог члана , као и о износу извршеног промета, без припадајућих обавеза. 
МИНИСТАР БЛИЖЕ УРЕЂУЈЕ НАЧИН ОБАВЕШТАВАЊА ПОРЕСКОГ ОРГАНА И ОБЛИК И САДРЖИНУ ОБАВЕШТЕЊА ИЗ СТАВА 2. ОВОГ ЧЛАНА. 

Члан 52.
Ако је износ претходног пореза већи од износа пореске обавезе ОБРАЧУНАТОГ ПДВ, обвезник има право на повраћај разлике.
Ако се обвезник не определи за повраћај из става 1. овог члана, разлика се признаје као порески кредит.
Порески обвезник може да тражи повраћај неискоришћеног износа пореског кредита из става 2. овог члана подношењем захтева, најраније истеком рока за подношење пореске пријаве за текући порески период.
Повраћај из ст. 1. и 3. овог члана врши се најкасније у року од 45 дана, односно у року од 15 дана за обвезнике који претежно врше промет добара у иностранство, по истеку рока за предају пореске пријаве ако је пореска пријава благовремено поднета, у року од 45 дана, односно у року од 15 дана за обвезнике који претежно врше промет добара у иностранство од дана подношења пореске пријаве која није благовремено поднета, односно од дана подношења захтева из става 3. овог члана.
Влада Републике Србије прописује критеријуме на основу којих се утврђује шта се, у смислу овог закона, сматра претежним прометом добара у иностранство.
Министар ближе уређује поступак остваривања права на повраћај ПДВ, као и поступак и услове за повраћај ПДВ уместо пореског кредита.


ПРЕЛАЗНЕ И ЗАВРШНЕ ОДРЕДБЕ

ЧЛАН 12.
	АКО ЈЕ ЗА ПРОМЕТ ДОБАРА И УСЛУГА, КОЈИ СЕ ВРШИ ОД ДАНА ПОЧЕТКА ПРИМЕНЕ ОВОГ ЗАКОНА, НАПЛАЋЕНА, ОДНОСНО ПЛАЋЕНА НАКНАДА ИЛИ ДЕО НАКНАДЕ ПРЕ ДАНА ПОЧЕТКА ПРИМЕНЕ ОВОГ ЗАКОНА, НА ТАЈ ПРОМЕТ ПРИМЕЊУЈЕ СЕ ЗАКОН О ПОРЕЗУ НА ДОДАТУ ВРЕДНОСТ („СЛУЖБЕНИ ГЛАСНИК РС”, БР. 84/04, 86/04-ИСПРАВКА, 61/05, 61/07, 93/12, 108/13, 68/14-ДР. ЗАКОН, 142/14, 83/15, 108/16, 113/17, 30/18, 72/19, 153/20, 138/22, 94/24 И 109/25).

ЧЛАН 13.

